REFERAT FRA BESTYRELSESMØDE DEN 1.MAJ 2019

1. Info om Rikke – Rikke har meget at se til og har ikke tid til Lokalråd for tiden.
2. info trafikmøde – Jette var til trafikmødet, der var en snak omkring busplanerne, som alle er meget utilfredse og forundrede over, nu kan vi få det der fortæller hvor ofte bussen går, men ikke hvornår. Jeg spurgte hvorfor der ikke var sat solcelle tavler op fra Nyråd og hele vejen til Kalvehave (ved ikke om det er over Møn også) men det er simpelthen fordi vores rute ligger på en statsvej, så det er dem der blokerer også i dette tilfælde.

der var tale om evt. nedlæggelse af linjerne mellem Lundby og Kalvehave samt sommerbussen til Møns Klint.

1. Info Læringsfestival – Inger og Jette var til Læringsfestival på skolen, Mern og Kalvehave var også indbudt, men de havde ikke resurser.

Vi stod i Hallen sammen med de udgående(store) elever samt de Erhversdrivende. Vi mener selv vi havde fået mere ud af at stå på skolen med de andre elever, ellers skal vi have meget mere klar til at friste folk til os, men ikke slik. Inger og jeg snakkede om at vi kunne friste med konkurrencer evt.

En ting vi lagde mærke til var, at forældrene som kom senere med de store elever kom hen og snakkede med os hvis de kendte os eller hvis de var fra andre byer i omegnen men Stensvedborgerne gik mindst en meter uden om os (vi havde flaget med) tænk sig hvis vi shang hajede dem, jeg har tænkt meget over det bagefter, da der jo i de borgerundersøgelser har stået at folk ikke vidste at vi var der, hvilket jeg altid har fornemmet men nu er jeg ved at være i tvivl.

1. Facebook annonceret marked? - Ind til videre ingen reaktioner, skal have ændret på Facebook meddelelsen, men jeg tager en snak med Dennis om dette.
2. Kaffe ved valgdage? - Da vi ikke kender dato ud over den 26.maj og at vi selv pludselig skal lave og betale det hele, samt at det kun er en ud over mig der har tilkendegivet at vi kan tage opgaven, tænker jeg at vi melder fra.
3. Nærdemokrati / Lokalråd – Der har været en hel del omkring lokalrådene, Søren og jeg var til et af møderne med Kommunen om lokaldemokrati, det var et udmærket møde. Ud over møderne er der lavet forskellige borger- og foreningsundersøgelser, disse har vist at folk ikke ved hvad lokalråd er og hvad de laver osv. Nogle rygter har været ude om at vi bliver lukket ned, der har været tale om vi evt. skulle være i 4 Foraer eller om vi skulle være som vi er med et mere nutidigt navn. Men alt i alt, er vi her endnu og så må vi se hvad der sker, fra landsbyforums side kæmpes for at vi bliver, men at vi bliver styrket der hvor der er behov.
4. Landsbyforum-Aktiv havn + Spildevand – Landsbyforum har ikke fået nogen penge til drift, der kommer bl.a. et Årsmøde her den 21.maj. Lokalrådene har opfordret Landsbyforum til at søge, men de spørger om lokalrådene ville være behjælpelige med at give 1000,-kr. hver til diverse udgifter der kommer hen ad vejen.

Hvad angår årsmødet den 21.maj har hele bestyrelsen lov til at deltage, men jeg skal vide det i god tid, meld tilbage inden den 10.maj.

Der er kommet en skrivelse ud om Aktiv Havn som foregår i Stege i august måned. Forslag om at gøre noget sammen ved arrangementet.

1. Skilt ved legepladsen – Jette har kontaktet kommunen vedrørende skiltet som ikke er sat op endnu samt om at det gerne må blive på arealet efter fjernelse af legepladsen. Svaret fra Thomas Eglin var at sagen lå hos politiet og at det desværre kan tage lang tid.
2. Aktivitetspladsen – Har Jette også haft kontakt med Thomas Eglin om, der er ikke sket mere, men jeg rykker ham for videre reaktioner.
3. Hvad laver vi hver især, lav en skitse – Inger har lavet en liste over de opgaver hun har og gerne vil overtage.
4. byggegrunde / Høringssvar – Denne er sendt videre til jer og da der ingen reaktioner har været, har jeg selv skrevet et høringssvar til kommunen, det er også sendt til bestyrelsen.

Bjarne Fehstedt fra Grundejerforeningen har ligeledes reageret med et høringsbrev de har sendt afsted, vi kommunikerede lidt sammen inden, og Bjarne ønskede at vi bakkede op om deres høringssvar, sender det til jer. Da jeg havde kigget meget grundigt på Sagen kunne jeg ikke se nogen steder om hvor trafikken skulle ledes ud, og da jeg spurgte Bjarne hvor det stod, sagde han at det var fra en gammel sag hvor man ville lede trafikken ud gennem Parkvej eller Kastanievej til Skyttemarksvej som i forvejen er tungt belastet ved Netto og Rema 1000. Men når det ikke står nævnt i papirer jeg har modtaget, mener jeg ikke at jeg kunne skrive om det.

**Ud over dette er der også kommet et vedrørende spareplaner for kommunen, i forbindelse med Lokalrådet har jeg ikke set noget at bemærke, er der nogen af jer der har?**

1. workshop om Kulturnaut – foregår den 9.maj fra 17-19. ser nu at man skulle tilmelde sig inden den 2.maj, ærgerligt, havde håbet til Bestyrelsesmødet at få en til at deltage, for jeg kan ikke nå det, da jeg skal hjem fra Nyborg efter kl. 16.30.
2. næste møde, den 4.september, åbent møde – når vi nærmer os skal vi have slået det op så folk i god tid får chancen for at melde sig til. Jytte har snakket om at hun gerne vil holde næste møde, men det tager vi til den tid.

Referent Jette.